**5. РАЗРЕД  (5/1, 5/3)**

1. **час** (**понедељак), 30.3.2020.**

Наставна јединица : **Именице – ртс3 (обнављање, пратите само информативно, не треба да радите и шаљете задатке)**

1. **час** **(уторак) 31.3.2020.**

Наставна јединица: **Придеви -**   **ртс3 (обнављање, пратите само информативно, не треба да радите и шаљете задатке)**

Наставна јединица по плану наставника: **Инфинитив**

Тип часа: обрада

На страни 122. у граматици „Жубор језика“ почиње лекција о основном, неодређеном глаголском облику (ЧИТАТИ, ГЛЕДАТИ, РАДИТИ, ИЗРАСТИ, ИЗАЋИ, СЕЋИ...)

Сви глаголи у српском језику (осим јесам и нисам) имају инфинитив.

Његови су завршеци или –ТИ (читати, израсти) или –ЋИ (ићи, сећи).

То је прост глаголски облик јер се састоји од само једне речи.

Тај глаголски облик само означава радњу, стање или збивање, не говори нам ко врши радњу ни када. Зато што не можемо да закључимо које лице врши радњу, кажемо да је то нелични глаголски облик.

Погледај о инфинитиву на 122, 123. и 124. стр. и размисли о првој и другој вежби на 123. стр. али немој слати одговоре! Биће посебан задатак о томе!

1. **час** **(среда), 1.4.2020.**

Наставна јединица: **Уметничка епика на примеру приповетке „Поход на Мјесец“ Бранка Ћопића - ртс3 (обнављање, пратите само информативно, не треба да радите и шаљете задатке)**

1. **час (четвртак), 2.4.2020.**

Наставна јединица по плану наставника: **Инфинитивна основа**

Тип часа: обрада

На 124. стр. говори се о инфинитивној основи.

Она се добија на два начина:

1. Ако се инфинитив завршава на –ти, а испред наставка је самогласник, онда само одвој –ти, оно што остане је основа! Нпр. ЧИТАТИ – основа је ЧИТА-, од глагола РАДИТИ основа је РАДИ- !
2. Ако се инфинитив завршава на –ти, а испред њега је сугласник „с“ или се завршава на –ћи, онда прво глагол ставимо у облик на –ох, (то је 1. лице јд. аориста који се учи у шестом разреду), одвојимо –ох, а оно што остане је основа!

Нпр. од глагола

ИЗРАСТИ је (ја) израстох, одвојимо –ох, а остане ИЗРАСТ- као основа.

Од глагола ИЗАЋИ је (ја) изађох, одвојимо –ох, а остане основа – ИЗАЂ-!

Ово није лако, али и у књизи је објашњено на сличан начин.

Ево сада неколико задатака које треба да пошаљеш мејлом најкасније до недеље увече 5.4.2020. јер ћеш одговоре добити у материјалу следеће недеље!

1. Одреди инфинитивну основу следећих глагола:

ПЕГЛАТИ, ШЕТАТИ, НАЋИ, ИСТРЕСТИ, ПЛЕСТИ

1. Напиши поред глагола њихов инфинитивни облик, сад су у презенту (садашњем времену):

ПЕЧЕМ, ЛЕГНЕМ, РАСТЕМ, ВЕСЕЛИМ СЕ, ЈЕДЕМ, КУЈЕМ, САЊАМ, СЕДНЕМ

1. Издвој глаголе у инфинитиву из следећих реченица:

ТРЕБАЛО БИ ОТИЋИ НА ПИЈАЦУ И КУПИТИ ВОЋА, АЛИ МОРАМ ДА УЧИМ.

МОГЛО БИ СЕ РЕЋИ ДА ЈЕ ОНА У ПРАВУ АКО ПОШТЕНО РАЗМИСЛИМО.

НЕ ТРЕБА УЧИТИ НАПАМЕТ ЈЕР ОНДА НЕ МОЖЕШ РЕШИТИ ЗАДАТКЕ.

1. **час (петак), 3.4.2020.**

Наставна јединица**: Уметничка епика на примеру приповетке „Прва бразда“ Милована Глишића - ртс3 (обнављање, пратите само информативно, не треба да радите и шаљете задатке)**